cyanic-selkie/wikianc huggingface dataset:
Mindanao
Landsdelens geografi
Når Mindanao benyttes som betegnelse på hele den sørligste tredjedelen av Filippinene, regnes også de omliggende øyene med. De største øyene (over 50 km²) i området er, etter størrelse:
Strandskrubbedderkopp
Utbredelse
Strandskrubbedderkopp er utbredt i Europa. Den finnes i Norge.
Utseende
Strandskrubbedderkopp er lyst brun eller olivenbrune, med lysere eller mørkere flekker. Beina har kontrastrike mørke og lyse ringer. Som voksne (imago) er de mellom 6,5 og 9 mm lange (kroppens lengde).
Mange av artene i slekten Arctosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Levevis
Strandskrubbedderkopp finnes på steder med sand. De overvintrer i et rørformet hull utgravd i sanden. Det er opptil 30 cm dypt og omtrent 5 mm bredt og foret med edderkopp-silke. Åpningen stenges med silketråder og sandkorn. Når vårsolen varmer om våren åpner den hullet og sitter i åpningen og lar solen varme opp kroppen. Blir den forstyrret trekker den seg hurtig tilbake i hullet.
Havnar Bóltfelag
Havnar Bóltfelag, oftest omtalt som HB, er en fotballklubb i Tórshavn på Færøyene. Den ble stiftet den 4. oktober 1904 og har sin hjemmebane i Gundadalur i Tórshavn. Stadionet har plass til 5 000 tilskuere. Havnar Bóltfelag spiller i den øveste divisjonen for herrefotball på Færøyene, Betrideildin, og er øyenes mestvinnende lag gjennom tidene. Kvinneavdelingen i Havnar Bóltfelag ble etablert i 1985, og spiller i den øverste divisjonen for kvinnefotball.
Steinkjerringa
Steinkjerringa er en skulptur som ble hugget ut av Sigurd Sørendsen (kunsternavn S. Neandros) i årene 1898–1899. Selv kalte kunstneren skulpturen for «Fortiden» men jærungdommene kalte den for «Mor Norge».
Skulpturen står på toppen av Høgjæren rundt 3 km sørvest for Synesvarden. Det var opprinnelig planlagt at skulpturen skulle plasseres ved Kongsgård skole i Stavanger, men de planene falt bort. Isteden ble den ble kjøpt av noen ildsjeler fra Nærbø og Varhaug i 1927 og fraktet dit hvor den står i dag
Héctor Olivera
Héctor Olivera Amaro (født 5. april 1985 i Santiago de Cuba), cubansk baseballspiller som deltok i de olympiske leker 2004 i Athen og 2008 i Beijing.
Olivera vant en olympisk sølvmedalje i baseball under sommer-OL 2008 i Beijing. Han var med på det cubanske laget som kom på andreplass i turneringen bak Sør-Korea. Cuba tapte finalen mot Sør-Korea med 2-3. Det var femte og siste gangen som baseball var med på det olympiske programmet.
Rudolf Felder
Rudolf Felder (født 2. mai 1842, død 29. mars 1871) var en østerriksk entomolog og jurist.
Fjodor Aleksejev
Fjodor Jakovlevitsj Aleksejev (russisk: Фёдор Яковлевич Алексеев; født 1753 eller 1754, død ) var en tidlig russisk landskapsmaler.
Rudolf Felder
Som zoolog arbeidet blant annet med å klassifisere insekter: Særlig sommerfugler, blant annet flere store svalestjerter. Han har beskrevet (autor) flere arter, mange sammen med sin far Cajetan Felder. Sammen bygde de opp en stor insektsamling.
Fjodor Aleksejev
Aleksejev studerte ved Det russiske kunstakademiet i St. Petersburg, og bodde også tre år i Venezia der han studerte verkene til franske og italienske kunstnere.
Aleksejev ble etterhvert svært populær i Russland, og i 1800 bestilte keiser Paul I en serie med malerier av Moskva av Aleksejev.
Sopwith 7F.1 Snipe
Sopwith 7F.1 Snipe var et britisk jagerfly utviklet av Sopwith Aviation Company for å erstatte den tidligere Sopwith Camel. Flyet fløy første gang høsten 1917, men ble ikke operativt før 23. september 1918. Omkring 4500 Sopwith Snipe ble opprinnelig bestilt, men etter slutten på den første verdenskrig ble de fleste kansellert, og ordren ble redusert til omkring 1100 fly. Sopwith Snipe forble i tjeneste med R.A.F. til 1926.
Jevgenij Samsonov
Jevgenij Borisovitsj Samsonov (russisk: ; født 15. september 1926 i Moskva, død 30. september 2014 samme sted) var en sovjetisk roer som deltok i de olympiske leker 1952 i Helsingfors og 1956 i Melbourne.
Samsonov vant en olympisk sølvmedalje i roing under sommer-OL 1952 i Helsingfors. Han var med på den sovjetiske båten som kom på andreplass i rokonkurransen for åttere bak USA. Mannskapet på den sovjetiske åtteren var Jevgeni Brago, Vladimir Rodimoesjkin, Aleksej Komarov, Igor Borisov, Slava Amiragov, Leonid Gissen, Jevgeni Samsonov, Vladimir Krjoekov og Igor Poljakov som var styrmann.
Og bakom synger skogene
Og bakom synger skogene er den første boken i Bjørndaltrilogien av Trygve Gulbranssen. Boken kom ut på Aschehoug forlag i 1933. Boken fikk gode kritikker og ble sammen med de to oppfølgerne Det blåser fra Dauingfjell og Ingen vei går utenom en av norsk litteraturs største suksesser.
Handling
Boken starter med en skildring av en gammel slagbjørn som slår fjøsdører inn og er til stor plage for bøndene i den brede bygd. Nord for bygda ligger en skogsbygd, som folket i den brede bygd forakter. Bredbygdingene ser på seg selv som den ledende bygda og føler sin stilling truet av noen de anser for å være enkle skogsfolk. Men da bjørnen fortsetter å gjøre skade ser man ingen annen løsning enn å spørre skogsfolket nordfra om hjelp. Presten blir sendt og finner snart ut det er på hovedgården Bjørndal han må syne seg. Torgeir Bjørndal som styrer der går til slutt med på å prøve å ta bjørnen. Han klarer dette, men omkommer i gjerningen, og sønnene Tore og Dag styrer på Bjørndal etter hans død.
Tore, den eldste, gifter seg etter hvert med en jente fra en bygd lenger sør, og blir gjennom dette skyldt til folk i den brede bygd. Dag må etterhvert dra på gjestebud til den brede bygd, mens Tore er hjemme med sin gravide kone. I gjestebudet blir Dag beundret av jentene, mens mennene forakter ham. Det hele ender i slagsmål og Dags motstander blir liggende nede. Mannen kommer seg etter hvert, men Dag greier ikke å glemme dette. Han får hat mot småligheten, misunnelsen og baktalelsene mot Bjørndalsbygda, og han reiser til byen for å lære om forretninger og annet slik at han kan drive Bjørndal opp i rikdom og makt for å heve seg over bredbygda. I byen ligger handelshuset Holder, hvor Bjørndal har all handel, og her tar Dag inn. En dag kjøper han en gullnål, som han gir til den yngste datteren Holder, Therese.
Dag reiser hjem igjen om våren og ordner tømmerdrift og utvidelse av dyrkningsmark til stordrift. Ettersom årene går vokser velstanden og makten. Plutselig omkommer Tore med kone og barn, etter at sleden går igjennom isen en vårdag. Verden faller sammen for Dag og han søker hjelp i en bønnebok. Mens han sitter i sin egen verden ved bønneboken, løsner en gammel våpenøks fra bjelkelaget over ham og faller rett ved hodet på ham ned på gulvet i et hogg. Med denne hendelsen og det han har lest i bønneboken, forstår Dag at Gud vil at han skal legge bort ønsket om å hevne misunnelsen hans forfedre har måttet leve med.
Dag gifter seg etter hvert med Therese Holder, som fører mer rikdom og søsteren Dorthea til gården. Dag rives mellom en nedarvet natur for blodhevn og gudsfryktighet. Stordriften og velstanden fører til at pengegriskheten får overtaket på Dag, og han utvikler seg til å bli en hard gårdsbestyrer (under Bjørndal ligger hele skogsbygda, Bjørndals grend) og pengeinnkrever, som alltid holder på sin rett.
Det blir bygd til på gården, etter Thereses ønske, og hun får barna Tore (oppkalt etter Dags bror) og Dag (oppkalt etter Dag selv). Det kommer også flere til gården; kaptein Klinge, en gammel venn av Holderfamilien, og en tjenestejente som den svakelige Dorthea tar under sin vinge. Jenta har godt to i seg og blir husjomfru, kjent som jomfru Kruse. Dag holder fortsatt en harde linje, men Dorthea klarer å få sagt til ham, like før hun dør, at det er menneskets plikt å vise barmhjertighet.
Dags sønn Tore, som slekter mest på familien til moren, viser seg tidlig å være kvinnekjær og han liker seg godt festlige tilstelninger. En som får kjenne på Tores kvinnetekke, er Elisabeth von Gall, datteren på Borgland. Ludwig von Margas, som er Elisabeths selskapspartner, går etter Tore, som er på vei hjem via Jomfrudals djup, og stikker ham ned. En del av fjellet over djupet raser denne kvelden ut, og Tore begraves under raset.
Tores bror, unge Dag, er Tores rake motsetning og søker til de store skogene i Bjørndals grend. Da Therese dør, innser Gammel-Dag hvor ensom han er. Sønnen som han knapt kjenner, har vokst til å bli et speilbilde av ham selv, noe Dag ikke har fått med seg før nå.
Adelheid og unge Dag er blitt glade i hverandre, men ingen tør ta steget ut; unge Dag er overbevist om at noen så vakker som Adelheid aldri kan være glad i ham, mens Adelheid er usikker og frykter dermed den store lykken.
Ellers i landet, er tidene dårlige. En gang på vinteren kommer obersten på Borgland på besøk til Bjørndal. Han har trosset fiendskapet for å låne penger til å løse ut hovedpantet på Borgland, men dette pantet har Gammel-Dag allerede kjøpt. Gammel-Dag hadde i utgangspunktet tenkt å ta gården fra obersten, men blir formildnet av besøket. Hevnnaturen ulmer med tanke på at oberstens datter, Elisabeth, visstnok hadde noe å gjøre med Tores død. Det blir likevel slik at Gammel-Dag lar obersten og datteren bor på Borgland uten å måtte betale noen slags renter.
Kaptein Klinge dør så en dag, og major Barre og Adelheid drar til Bjørndal for å delta i begravelsen. Unge Dag holder seg mest i skogen og med den sørgmodighet Adelheid viser mot slutten av sommeren, skjønner Gammel-Dag at hva som foregår.
Gammel-Dag gjør i stand et stort avskjedsmåltid før majoren og datteren skal reise. Der forteller Gammel-Dag til alles overraskelse, at Adelheid og unge Dag er blitt forelsket i hverandre. De to forlater stua og da unge Dag kysser henne, får hun endelig bekreftelsen på at unge Dag er glad i henne.
London Heathrow lufthavn
London Heathrow lufthavn (IATA: LHR, ICAO: EGLL) er en internasjonal lufthavn som er Londons største. Den er også den travleste lufthavnen i Europa etter passasjertrafikk og den tredje travleste på verdensbasis. Lufthavnen ligger i Hillingdon, i Londons vestligste bydel.
Historie
Heathrow ble grunnlagt i 1930-årene som Great Western Aerodrome på en eiendom kjøpt inn fra presten i Harmondsworth. Flyplassområdet var på den tid en privat flystripe eid av Fairey Aviation, og ble mest brukt til testflyvninger. Den fikk noe senere navn etter landsbyen Heathrow, som ble fullstendig fjernet for å gi plass til en større lufthavn. Den opprinnelige flyplassen lå omtrent der terminal 3 ligger i dag, men hadde ingen kommersiell trafikk, og Croydon lufthavn fortsatte den tid å være Londons hovedflyplass.
31. mai 1946 ble Heathrow lufthavn åpnet fullt ut for sivil trafikk. Innen 1947 var de nye rullebanene ferdigstilte. De gamle banene var bygget for propellfly, og de var derfor korte. Den første betongblokken i en moderne rullebane ble lagt av dronning Elizabeth II i 1953. To år senere åpnet hun den første terminalbygningen, som i dag er terminal 2. Dagens terminal 3 ble tatt i bruk kort tid etter. Plasseringen av disse, midt på området, har senere gjort det vanskelig å utvide. Grunnen til at man la dem slik var at man ikke regnet med noe særlig behov for parkeringsplasser, ettersom de som hadde råd til å fly på den tiden også hadde sjåfører.
I 1977 ble Londons undergrunnsbane utvidet til Heathrow.
Terminal 4 ble bygget et stykke unna de tre eldre terminalene, som åpnet i 1986, og ble basen til British Airways. I 2008 åpnet så Terminal 5, Heathrows største terminal, som ble den nye basen til British Airways.
Transport til og fra flyplassen
Heathrow lufthavn betjenes av et stort utvalg rutegående trafikk. I tillegg til langdistanse-, lokal- og ekspressbusser, trafikkerer undergrunnsbanens Piccadilly-linje tre stasjoner; Heathrow Terminal 2, 3, Heathrow Terminal 4, og Heathrow Terminal 5. Piccadilly-linjen tar lengre tid en andre togtilbud, men kjører til gjengjeld gjennom noen av de mest populære turistdestinasjonene i det sentrale London, og er langt rimeligere enn de andre tilbudene. Flytogtilbudet Heathrow Express betjener de samme stasjonene, og kjører til Paddington i det sentrale London på 15 minutter. Lokaltoget Heathrow Connect betjener også flyplassen, og følger den samme ruten inn til London sentrum, men stopper ved stasjoner underveis, og har rimeligere billetter.
Nykøbing Sjælland
Nykøbing Sjælland er en by på Nordvestsjælland i det nordlige Odsherred ved Isefjorden. Den er kjøpstad, men har ikke lenger noen betydelig handelshavn. Byen har 5 225 innbyggere (2009) og ligger i Odsherred kommune i Region Sjælland. I sommerhalvåret bærer byens liv i høy grad preg av de mange turistene som gjester områdets feriehus og badestrender. Nykøbing Sjælland er handelsby for et stort sommerhusområde.
Byens historie
Nykøbing Sjælland er en av Sjællands eldst daterte byer, ettersom den for første gang nevnes i siste halvdel av det 13. århundret. Nykøbing kirke er imidlertid fra første halvdel av 1200-tallet. I 1290 brente Marsk Stigs tilhengere byen ned og byen ble siden herjet av all slags branner og ulykker. I 1370 ble byen og det omkringliggende jordet inkludert i Roskilde bispedømme, men dronning Margrete I oppløste det igjen. I middelalderen hadde Nykøbing Sjælland en fiskerihavn for sild og i 1443 fikk den kjøpstadsrettigheter, og deretter overtok fiske som det dominerende handelsproduktet. Byen fikk en latinskole i 1590, som i år 1740 ble avløst av en dansk skole. På dette tidspunktet hadde Nykøbing bare 350 innbyggere og var derfor én av de aller minste byene på Sjælland.
I 1868 ble Nykøbing Sjællands tinghus oppført på Holtets plass tett ved kirken og bygningen kom på den måten til å fungere som råd- og arresthus. Siden 1991 har det vært fredet og fungerer i dag som domhus og spisested for "Restaurant Madkunsten". Odsherred Museum lå inntil 2004 i Kirkestræde, men har siden flyttet til moderne bygninger ved Annebjerggaard Museum ca. to kilometer sør for byen. Sistnevnte museum inneholder Nord-Europas største privatsamling av antikke glassgjenstander. Faktisk er Nykøbing også kjent for Sherlock Holmes-museet som generelt legger vekt på kriminallitteratur.
Nykøbing Sjælland er nordligste endestasjon for Odsherredsbanen, som forbinder byen til Holbæk.
Kerstin Szymkowiak
Kerstin Szymkowiak (født Jürgens 19. desember 1977) er en tysk skeletonkjører som deltok i de olympiske vinterleker 2010 i Vancouver.
Szymkowiak vant en olympisk sølvmedalje i skeleton under vinter-OL 2010 i Vancouver. Hun kom på andreplass i konkurransen bak britiske Amy Williams
Hun har vunnet tre bronsemedaljer i VM i skeleton, 2004 i Königssee 2008 i Altenberg og 2009 i Lake Placid.
MS «Måløy»
MS «Måløy» var et skip, bygget som «Nordfjell» i 1969. Fra 1994 til 2000 var det eid av Fylkesbaatane i Sogn og Fjordane. Skipet sank i 2003.
Aleksej Tisjtsjenko
Aleksej Viktorovitsj Tisjtsjenko (russisk: Алексей Викторович Тищенко; født 29. mai 1984 i Omsk) er en russisk amatørbokser, som konkurrerer i vektklassen lettvekt. Tisjtsjenkos største internasjonale resultater er en gullmedalje fra Sommer-OL 2008 i Beijing, Kina, en gullmedalje fra Sommer-OL 2004 i Athen, Hellas, og en gullmedalje fra Verdensmesterskapet i 2005 i Mianyang, Kina, i tillegg til et gull fra EM i 2006. Han representerte Russland under Sommer-OL 2008 der han altså tok gullet foran Daouda Sow fra Frankrike.
Ammodramus
Ammodramus er en slekt i familien buskspurver (Emberizidae).
Xiaoxin Yang
Xiaoxin Yang (født 8. januar 1988) er en kinesiskfødt monegaskisk bordtennisspiller.
Hun representerte Monaco under Sommer-OL 2020 i Tokyo, hvor hun ble utslått i tredje runde.
Ammodramus
Arter og underarter
Arter og underarter i rekkefølge etter Clements-lista :
Markus Ringberg
Leif Thomas Markus Ringberg (født 5. mai 1976 i Bromölla) er en svensk fotballspiller og -trener, som spiller for og trener Mysen IF. Han spiller primært i angrep, men har også blitt brukt som sentral midtbanespiller. I Egil Olsens tid som FFK-trener ble han solgt fra Fredrikstad til HamKam i juli 2005, der ble han kontraken ut før han signerte som Bosmanspiller for Moss i august 2009.
Spillerkarrieren
Etter et par år gikk Ringberg til Mjällby AIF i Superettan hvor treneren flyttet han opp fra midtstopperposisjon til angrep, noe som resulterte i 35 mål på to sesonger i henholdsvis 2000 og 2001. Dette gjorde at han ble lagt merke til av utenlandske klubber som Vålerenga, Molde, Sandefjord og Sheffield United FC.
Fredrikstad FK
Ringberg valgte i 2002 til slutt Fredrikstad, og var med på å hjelpe klubben som da spilte i andredivisjon, opp til Tippeligaen på to sesonger. I debutsesongen for FFK skårte han 30 mål og delte toppskårertittelen sammen med angrepskollega Lars Petter Hansen.
Mens han spilte i Fredrikstad ble han i 1. divisjon 2003 toppscorer med 16 mål og senere kåret til årets spiller i 1. divisjon av spillerforeningen NISO. Han ble også toppskårer i Fredrikstad i deres første sesong i Tippeligaen med elleve mål hvor han også spilte alle kampene og bar kapteinsbindet. I 2005 slet klubben i motgang og han og spisskollegaene fikk kritikk av den nye hovedtreneren Egil Olsen. Dette førte til at Ringberg hadde uoverensstemmelser med Olsen.
Hamarkameratene
Hamarkameratene la inn et bud på 1,6 millioner kroner i juli etter det påfølgende bråket i Fredrikstad, og den 15. juli 2005 ble Ringberg presentert som HamKam–spiller til store protester fra Fredrikstad-supporterne på grunn av hans betydelige rolle i fremgangsperioden. I HamKam og Tippeligaen 2005 fikk Ringberg til et samspill med Espen Olsen som resulterte i mange mål i høstsesongen og som berget plassen for Hamarlaget. Debutkampen kom for øvrig borte mot Vålerenga den 23. juli 2005.
Året etter i Tippeligaen 2006 endte med nedrykk for HamKam, og Ringberg skårte bare fire mål på samtlige kamper. I Adeccoligaen 2007 fikk Ringberg kapteinsbindet av Arne Erlandsen, og med enkelte kamper fra sentral midtbaneposisjon skårte han ti mål, noe som hjalp klubben opp igjen til Tippeligaen.
I Tippeligaen 2008 gikk det noe tyngre for Ringberg, men som fra en sentral midtbaneposisjon likevel skåret fire mål. Sesongen for HamKam sin del endte med nedrykk og indirekte kritikk ble rettet mot Ringberg fra flere hold når det gjaldt tempoproblemer. Ringberg mistet også kapteinsbindet til fordel for Vegar Bjerke under sesongoppkjøringen vinteren 2009, men fikk likevel tittelen visekaptein.
Tåjebukta
Tåjebukta ligger på Håøyas vestside i Frogn i Akershus. Her er det ei dampskipskai med daglig fergeanløp i sommersesongen.
Den gamle landhandelen med et eget poståpneri innerst i bukta er imidlertid nedlagt. Lokale ildsjeler har lenge forsøkt å få noen til å gjenåpne landhandelen slik at det igjen blir butikktilbud for sommergjestene og båtfolket. Tåjebukta har veiforbindelse til Sagbukta på øyas østside og via Dragsundet til Bjørnhuebukta på norvestsiden. Strandsonen i Tåjebukta er vestvendt og har et rikt, biologisk artsmangold med mange varmekjære planter. Strømforholdene i sjøen er sjeldent gunstige, og det står ofte mye torsk og sild i bukta. Det sies at Tåjebukta er en av de beste plassene for hummerfiske i hele Oslofjorden.
Tavaris Tate
Greg Nixon (født 21. desember 1990) er en amerikansk sprinter, som spesialiserer seg på 400 meter. Hans fremste medalje til nå er gull på 4 x 400 meter stafett ved VM i friidrett innendørs 2010.
Karriere
I 2010 deltok han ved VM i friidrett innendørs i Doha. Her vant USA VM-gull, med Jamaal Torrance, Greg Nixon og Bershawn Jackson på laget, i tillegg til Tate. De løp på 3.03,40 i finalen, og vant foran Belgia og Storbritannia.
The Circus Man
The Circus Man er en amerikansk stumfilm fra 1914, regissert av Oscar Apfel.
Handling
David Jenison, anklaget for en forbrytelse han aldri har begått, slipper unna vaktene sine og blir ansatt ved et omreisende sirkus. Mrs. Braddock, kona til sirkus-eieren, liker David umiddelbart og overbeviser ektemannen sin til å gi ham en jobb som en klovn. Mrs. Braddocks datter Christine, forelsker seg i David. Alle utøverne blir venner med den nye klovnen, bortsett fra Ernie Cronk - en pukkelrygget mann som også beundrer Christine. Han misliker David voldsomt, og forsøker å drepe ham. Men David redder senere Ernie fra å bli banket opp av en gjeng bøller. Men Ernie skriver han en beskjed til etterforskerne som arbeider med Davids sak. Han informerer dem om hvor David arbeider, forkledd som en klovn.
Men Dick Cronk, Ernies bror, får vite om sistnevntes forræderi mot David. Han tar Davids plass som klovn, samtidig som David stikker av. Dick Cronk konfronterer også Davids onkel Frank, som han føler seg ganske sikker på er mannen som egentlig begikk forbrytelsen David er mistenkt for. Ett par dager senere får de vite at Davids onkel og en beryktet advokat har kranglet og drept hverandre. Men onkelen rakk å tilstå sine forbrytelser, og David blir dermed fullstendig frikjent for alle anklager. Før David forlater sirkuset, innrømmer han sin kjærlighet til Christine.
Han ber fru Braddock om tillatelse til å gifte seg med henne. Men fru Braddock lover David at han kan han gifte seg med Christine om fem år, hvis han fremdeles elsker henne. Så David reiser sin vei, men lover å komme tilbake. Oberst Grand, forelsket i Mrs. Braddock og som har fulgt sirkuset, sikrer seg endelig kontroll over sirkuset. Men fru Braddock og Christine forlater sirkuset, og returnerer hjem til New York. Senere, i New York, møtes Braddock og oberst Grand. Men Braddock blir arrestert, anklaget for å ha forsøkt å drepe oberst Grand. Han havner derfor i fengsel, i fem år.
Félix Faure
Félix Faure (født 30. januar 1841 i Paris, død 16. februar 1899) var en fransk politiker. Han var Frankrikes president fra 1895 til sin død i 1899.
Han var sønn av en møbelsnekker. Han startet sin yrkeskarriere som garver og handelsmann i Le Havre, og opparbeidet seg en betydelig formue. 21. august 1881 ble han valgt inn i nasjonalforsamlingen for partiet Venstre. Hans hovedinteresseområder var økonomi, jernbaneutbygging og marinen. I november 1882 ble han ekspedisjonssjef for Frankrikes kolonier, under Jules Ferry, en stilling han hadde til 1885. Han hadde den samme stillingen også i 1888, under ministeren Pierre Tirard.
I 1894 ble han marineminister under statsminister Charles Dupuy. I januar 1895 ble han valgt til president etter at president Casimir-Périer trakk seg.
Faure var kjent for å være godt likt av alle, noe som var en viktig grunn til at han ble valgt til president. De samme egenskapene var viktige da han mottok statsbesøk av den russiske tsaren Nikolai II i 1896, samt i 1897 da han besøkte tsaren i Russland. Etter dette siste møtet ble den fransk-russiske alliansen annonsert.
Til tross for denne affæren med Marguerite Steinheld og hans forfengelighet, var president Faure en skarpsindig politiker og en vel ansett forretningsmann.
Tamarugal (provins)
Tamarugal (spansk: Provincia de Tamarugal) er en av to provinser i den nord-chilenske regionen Tarapacá. Hovedstaden er byen Pozo Almonte.
Navn
Provinsen er oppkalt etter Pampa del Tamarugal.
Spansk navn:
Kommuner
Som en provins, er Tamarugal et andre-nivås administrativ divisjon av Chile, som ytterligere er inndelt i fem kommuner (comunas).
Meek Idrettslag
Meek Idrettslag (stiftet 30. januar 1985) er en fotballklubb fra Molde.
Fotball
A-laget i fotball for herrer spiller 2013-sesongen i 6. divisjon, etter å ha rykket ned fra 5. divisjon i 2012.
Et høydepunkt i klubbhistorien kom 7. august 2009, da Meek slo Molde Fotballklubbs fjerdelag 2–0 i en seriekamp. Målscorere på kunstgressbanen på Lubbenes i Molde var Egil Johnsbu og Odd Løvoll.
Logradouro
Logradouro er en kommune i delstaten Paraíba i nordøstregionen av Brasil.
MindreAlv
MindreAlv er Fredrikstad Museums årbok. Årboken kom første gang som Årbok 1983. Fra 1984 er den kommet ut under navnet MindreAlv.
Kurland (andre betydninger)
Kurland kan vise til:
Fant-Karl
Fant-Karl (også skrevet «Karl-Fant», «Ka'l-Fant») var en norsk romani/reisende musiker. Han regnes som en sentral formidler av valsemusikken som ble populær fra slutten av 1700-tallet. Det er mest sannsynlig at dette var Karl Johansen Rosenberg som levde ca.1775-ca.1855.
Tradisjonen
Det fortelles at bygdespellmenn var begeistret for hans spill, og at «Fant-Karl» var læremester til storspellmann «Fel-Jakup» Jakob Olsen Hjeltar (1821–1872) fra Skjåk i Gudbrandsdalen. Karl spilte sin tids «gammelmusikk», men han hadde med seg det siste nytt der han reiste. Ungdom i avsides bygder strømte til når han og familien kom – det ble dans og moro! Slik ble han en slags katalysator av moderne impulser. I dag betraktes valsen som den eldste blant norske runddanser (gammeldans). Mange eldre valseslåtter i tradisjonene i Gudbrandsdalen, Trøndelag, Møre og Romsdal, Valdres og Østerdalen har historier eller navn som knyter dem til «Fant-Karl». Det finnes også en halling og flere springleiker som knytes til han.
Hvilken reisende Karl?
Etter hvert, gjennom flere spellmannsgenerasjoner, ble den legendariske «Fant-Karl» noe myteomspunnet, og hans personidentitet ble mer uklart. Mange blant taterne/de reisende har hatt navnet Karl/Carl, og flere har utmerket seg som musikere og sangere. På 1960-70-tallet vokste det fram en oppfattning blant folkemusikere at «Fant-Karl» var identisk med «Karl Fredriksen Moe (f. 1823)» som bodde noen år i Sleggveien på Røros. På 1990-tallet ble Romanifolket (taterne/de reisende) anerkjent som en norsk nasjonalminoritet, og da ble også identiteten og musikken til «Fant-Karl» aktuelle temaer. Det ble blant annet funnet et brev fra 1925 i papirene etter Ivar Kleiven som innholdte opplysning om slekten til «Fant-Karl»: 1) at han egentlig het Rosenberg og 2) at han var farfar til «Karl Fredriksen Moe (f.1823)». Dette inspirerte til videre detektivarbeid.
Karl Johansen Rosenberg (ca. 1775 – ca. 1855)
Mary Barthelemy satte i gang med grundig forskning for å lære mer om spellmannslegenden og personer som kunne omfattes av tilnavnet. Kilder for valsens historie, de reisendes historie, spellmannshistorier, lokalhistorie i norske bygder ble undersøkt. Disse bidro med opplysninger som kunne fastslå Carl/Karl Johannesen/Johansen Rosenberg som en meget sannsynlig kandidat for den legendariske spellmannen «Fant-Karl». Denne mannen, en reisende hesteskjærer/hestegjelder, levde fra like før 1780 og til årene mellom 1850 og 1857. Han var farfar til «Karl Fredriksen Moe (f. 1823)» – egentlig Karl Fredriksen Moe/Moen (1824 Lærdal–1884 Ørland).
En musiker av romanifolket
Fødselsdato og fødested for denne Karl Rosenberg, samt når og hvor han døde, er enda ikke funnet. Derimot, har det vært mulig å spore Cuursmed og hestedoktor Carl Johansen Rosenberg, sammen med sin kone Magdalena Børresdatter (1777 Flesberg–1859 Røros) og familie, på reiser i Norge (og Sverige) gjennom mer enn 60 år. Deres historie gir et lite glimt inn i historien til Romanifolket (taterne/de reisende). Den kaster også lys på deres rolle som kulturformidlere i Norden.
Musikalsk slekt
Karl Johansen Rosenberg tilhørte en stor slekt med mange musikere og sangere. I senere generasjoner finner vi navn som Nils Bakke, Hilmar Alexandersen, Åge Aleksandersen, Spel-Fredrik, Vilhelm Lauritsen, Lasse Johansen, Laila Yrvum og Hilmar «Bussi» Karlsen Rosenborg. På en kant, finner vi også Carl Jularbo: Jularbos farmors morfar, «hästehandlaren» Johannes Pettersson (1770–1835) i Norrtäkten i Hedemora, Sverige, var Rosenbergs halvbror.
Îles d’Hyères
Îles d'Hyères (eller Îles d'Or) er en øygruppe utenfor den franske middelhavskysten. Øyene er en del av kommunen Hyères i departementet Var. Øygruppen består av de tre øyene Porquerolles, Port-Cros, og Île du Levant, og har et samlet areal på 28 km².
VM i fotball 2014
Det var andre gang at Brasil arrangerte VM, det første var i 1950. Brasil ble valgt som vertsnasjon i 2007 uten motkandidater etter at det internasjonale fotballforbundet, FIFA, bestemt at turneringen ville bli avholdt i Sør-Amerika. Dette var første gang VM ble arrangert i Sør-Amerika siden 1978 og femte gang totalt.
Alle tidligere verdensmestere siden starten i 1930 – Argentina, Brasil, England, Frankrike, Tyskland, Italia, Spania og Uruguay – var kvalifisert for mesterskapet. Gruppespillet startet med mye intensitet og mange mål. I de første 16 kampene (kampdag 1) ble det scoret 49 mål, altså over tre mål i snitt pr. kamp. Det inneholdt også en rekke overraskelser. Tittelholderne Spania ble eliminert i gruppespillet, sammen med de tidligere vinnere England og Italia. Uruguay ble slått ut i åttedelsfinalen og Frankrike ble eliminert på kvartfinalen. Vertslandet (og vinneren av Confederations Cup året før) Brasil tapte mot Tyskland i den første semifinalen. Ved å vinne finalen ble Tyskland det første europeiske laget til å vinne et VM i Amerika. Det markerte også at for første gang hadde lag fra samme kontinent vunnet tre VM på rad (etter Italia i 2006 og Spania i 2010).
Tildeling av mesterskapet
FIFA hadde på forhånd bestemt at mesterskapet skulle avholdes i Sør-Amerika, og den 30. oktober 2007 ble vertsnasjonen offentliggjort. Brasil var eneste søker fra Sør-Amerika, og FIFA vedtok samme dag som kunngjøringen at rotasjonen mellom kontinenter skulle stoppe fra og med søknadsprosessen til VM 2018, for å få mer konkurranse. Dette var første VM som ble arrangert i Sør-Amerika siden VM i fotball 1978, da det ble avviklet i Argentina. VM i fotball 1986 var opprinnelig ment å foregå i Colombia, men ble flyttet til Mexico grunnet økonomiske problemer i Colombia. Dette var også andre gang mesterskapet ble avholdt i Brasil; første gang var under VM i fotball 1950.
I 2009 ble det også klart at Sommer-OL 2016 skal arrangeres i Rio de Janeiro. Dermed fulgte Brasil samme mønster som USA, som arrangerte VM i fotball 1994 og to år etterpå var vert for Sommer-OL 1996. Dette er de to største internasjonale idrettsarrangementene i verden.
VM i 2014 var andre gang Brasil har arrangert Fotball-VM. Første gang var i 1950, og Brasil ble dermed det femte landet til å arrangere Fotball-VM for herrer to ganger, etter Mexico, Italia, Frankrike og Tyskland.
Kvalifisering
I Sør-Amerika skjedde det noen klare endringer siden forrige VM:, som gjorde det sterkt i forrige VM, havnet på sisteplass i kvalifiseringen, mens (som ikke hadde vært i VM siden 1998) igjen hadde fått et sterkt lag og ble gruppetoer. , som kom på 4.-plass i forrige VM, måtte på sin side gjennom play-off for å kvalifisere seg. Dette var den fjerde VM-kvalifiseringen på rad hvor Uruguay spilte play-off. Her tok de en klar seier og ble med det det siste av de 32 lagene som ble klare for VM.
Dommere
I mars 2013 offentliggjorde FIFA en liste over 52 dommere (hver med 2 assistenter) til det kommende fotball-VM i Brasil. 14. januar 2014 utpekte FIFAs dommerkomité 25 dommertrioer og åtte støtteduoer fra 43 ulike land.
Trekning
Gruppene ble trukket 6. desember 2013.
De 32 lagene ble delt i fire potter på åtte lag, hvor hver gruppe inneholdt ett lag fra hver pott. Pott 1 var de seedete lagene; vertsnasjonen Brasil samt de syv øverste landene på FIFA-rankingen per oktober 2013 (vist i parentes). De andre pottene var geografisk basert.
Som i tidligere turneringer hadde FIFA som mål å skape geografisk spredning i gruppene, og ingen lag fra samme konføderasjon kunne bli trukket ut i samme gruppe (med unntak av UEFA-medlemmer; maksimalt to UEFA-lag per gruppe var tillatt). Det var derfor noen ekstra prosedyrer under trekningen for å få til dette:
Kamper
Kampoppsettet ble annonsert i FIFAs hovedkvarter 20. oktober 2011. Åpningskampen ble spilt 12. juni i São Paulo, klokka 17 lokal tid. Gruppespillkampene ble spilt klokka 13, 16, 17, 18 og 19 lokal tid, mens sluttspillskampene gikk 13 og 17 lokal tid. Semifinalene ble spilt 17, mens finalen 13. juli gikk 16 lokal tid.
Norge
''Siden det var vintertid i Brasil og sommertid i Norge, var det fem timers tidsforskjell til Norge. I byene Cuiabá og Manaus var det seks timers tidsforskjell til Norge. I disse to byene var avspark en time før. ''
Gruppespill
Gruppespillet ble kjent for få uavgjortresultater og et stort antall scoret mål. Det første uavgjortresultatet kom ikke før den trettende kampen i turneringen mellom Iran og Nigeria, noe som var rekord siden VM i 1930. Etter kampslutt 20. juni (ca. midt i gruppespillet), var målsnittet på 2,92 mål per kamp, over 28 % høyere enn 2010-VM, og det høyeste siden 1970.
Hugo Arana
Hugo Arana (fullt navn Ricardo Hugo Arana, født 23. juli 1943 i Juan José Paso i provinsen Buenos Aires i Argentina, død 11. oktober 2020 i Buenos Aires) var en argentisk film-, fjernsyns- og teaterskuespiller.
VM i fotball 2014
Oppsett
I gruppespillet blir de 32 lagene delt inn i 8 grupper á 4 lag i hver gruppe. Hver gruppe konkurrerer da i round robin, der lagene som avslutter på første- og andreplass i hver gruppe går videre til sluttspillet.
The Spotlight Kid
The Spotlight Kid er Captain Beefhearts sjette album. Albumet ble utgitt i januar 1972, og er det eneste albumet som kun kreditert Captain Beefheart (Don Van Vliet) og ikke "Captain Beefheart and his Magic Band", selvom alle medlemmene i bandet deltar, og materialet på albumet er ansett som bandets repertoar. Albumet har ofte blitt referert til som det enkleste albumet til Beefheart å forstå. Musikken er solid forankret i bluesmusikken, men det brukes også instrumenter som marimba og jingle bells som ikke er typiske for den sjangeren. Medlemmer av The Magic Band på dette albumet var Bill Harkleroad og Elliot Ingber på gitar, Mark Boston (kalt Rockette Morton) på bassgitar, John French på trommer og Art Tripp på marimba. Trommeslager Rhys Clark steppet in for French på ett spor, «Glider».
Innspilling
I tiden før innspillingen av albumet, bodde hele bandet sammen, først i et hus nær Ben Lomond i Kalifornia, og siden nord i Kalifornia nær Trinidad. Denne situasjonen medførte fysisk vold og psykisk manipulasjon mellom medlemmene av bandet, likt slikt det hadde vært tidligere mens de komponerte og spilte inn albumet Trout Mask Replica. Ifølge John French, gikk dette mest utover Bill Harkleroad ("Zoot Horn Rollo"). I sin selvbiografi skriver Harklroad at han ble kastet inn i en søppelcontainer, en handling han så på som en metaforisk handling.
Juan Liu
Hun representerte USA under Sommer-OL 2020 i Tokyo, hvor hun ble utslått i fjerde runde.
Garverivegen (Lunner)
Garverivegen (1-63, 4-48 ) er en vei på Roa i Lunner kommune. Veien starter i Hadelandsvegen, og går østover under Riksvei 4 før den dreier nordvestover og går i parallell med Riksvei 4 i cirka 600 meter.
Veien ligger cirka 236 meter over havet. Møllevegen og Leikvinvegen er sideveier til Garverivegen.
The Spotlight Kid
Innspilling
Musikken på The Spotlight Kid er enklere og ikke så rask som på bandets to første utgivelser, den originale Trout Mask Replica og den frenetiske Lick My Decals Off, Baby. Dette var Van Vliets forsøk på å gjøre musikken mer kommersiell, da bandet nesten ikke hadde tjent noe på musikken. Ved innspillingen av The Spotlight Kid, levde bandmedlemmene av diverse velferdssubsidier og støtte fra foreldrene. Van Vliet uttrykte at han ble lei av å skremme folk med det han gjorde. Han innså at han måtte gi publikum noe "å henge hatten på", så han ville legge mer rytme i låtene sine. Magic Bandmedlemmene har også sagt at de langsomme låtene var på grunn av Van Vliet's vanskeligheter med å kombinere teksten med raskere melodier på de tidligere albumene. Dette kan ha noe å gjøre med at han aldri øvde sammen med backingbandet sitt.
Reaksjoner fra The Magic Band
Bandmedlemmene i The Magic Band likte ikke det enkle materiale and langsomme tempoet. Trommeslager John French har uttalt: "På den tiden vi spilte inn albumet, så hatet jeg det ... Det meste av materialet var kjedelig å spille, fordi det var for enkelt og tok oss ingensteds. Mange av sporene var altfor langsomme... Vi hatet det." Gitaristen Bill Harkleroad sa: "Jeg hater det albumet." Han mente at albumets mangler hadde sin årsak i Van Vliet's oppførsel mot bandet: "Vi ble følelsesmessig slått i hjel ... og vi spilte veldig dårlig på grunn av det".
Sporliste
Alle stykkene er av Don Van Vliet dersom ikke annet er angitt.
VM i fotball 2014
Sluttspillet
Det gikk fem lag fra Sør-Amerika og seks lag fra Europa videre til sluttspillet, noe som var nøyaktig samme antall som i forrige VM. I første utslagsrunde møttes fire av de fem lagene fra Sør-Amerika hverandre, mens det siste – Argentina – møtte Sveits. De øvrige fem europeiske lagene møtte alle sammen lag fra Afrika (to lag) eller Nord-Amerika (tre lag). Alle gruppevinnerne gikk videre til kvartfinalen, men mange av åttendedelsfinalene ble jevne affærer: To ble avgjort på straffesparkkonkurranse, tre ble avgjort i ekstraomganger med ett-måls-seire, og Nederland slo Mexico etter å ha snudd kampen rett før slutt. Frankrike og Colombia vant på sin side kontrollert sine kamper på ordinær tid med 2–0. Dermed var det fire europeiske lag, tre søramerikanske og overraskelseslaget Costa Rica igjen og avanserte til kvartfinalen, sistnevnte hadde aldri kommet så langt i et VM før. Den «geografiske spredningen» i oppgjørene her var her dårligere enn i åttendedelsfinalene, siden både to europeiske og to søramerikanske lag møtte hverandre. Belgia og Colombia ble slått ut etter fire strake seire av henholdsvis Argentina og Brasil, mens Nederland måtte til straffesparkkonkurranse for å slå ut Costa Rica.
Dermed var det bare «gamle kjenninger» igjen i semifinalene: Gjennom 19 VM-finaler opp gjennom historien før mesterskapet hadde Brasil, Tyskland, Italia, Argentina og/eller Nederland alltid nådd finalen (av tolv ulike land totalt), nå hadde gruppen samtlige fire semifinaleplasser (samtidig som den siste i gruppen, Italia, ironisk nok hadde røket ut i gruppespillet for andre VM på rad). Dette var for øvrig første VM hvor både Brasil og Argentina nådde semifinalen, sistnevnte var i en semifinale for første gang siden 1990. Tyskland var på sin side i semifinalen for fjerde VM på rad, det høyeste antall i VMs historie. Oppsettet medførte at det størst mulige antall søramerikanske lag var videre til semifinalen og at det nå var mulighet for en hel-søramerikansk finale. Slik skulle det imidlertid senere vise seg å ikke gå.
I den første semifinalen overkjørte Tyskland Brasil 7–1 i det som omtales som en av VM-historiens største sjokkresultater. Tyskland ledet 5–0 etter en halvtimes spill, hvor hele fire mål ble scoret i løpet av kun seks minutter, den resultatmessig verste omgangen for Brasil noensinne. Brasil kom mer med etter pause, men kunne ikke hindre at de gikk på sitt verste tap siden 1920. .
Utslagsrunder
Oppsettet for utslagsrundene er som VM-formatet for øvrig uendret siden 1998. Lag som møtte hverandre i gruppespillet kan ikke møtes før finalen eller bronsefinalen. Gule kort blir også strøket før semifinalene, slik at eventuelle gule kort i disse ikke medfører suspensjon i finalen/bronsefinalen.
Målscorere
James Rodríguez ble toppscorer i mesterskapet med 6 mål. Totalt ble det scoret 171 mål av 121 forskjellige spillere, 5 av disse var selvmål.
Kilde: FIFA
Hugo Arana
Bakgrunn
Arana ble født i en liten landsby ute på pampasen et godt stykke fra hovedstaden, men vokste opp i Monte Grande nær Buenos Aires. Foreldrene var gårdbrukere og flyttet med familien til Lomas de Zamora og så til Lanús, som begge er byer som inngår i storbyområdet Gran Buenos Aires. Han studerte til skuespiller med Marcello Lavalle og Augusto Fernandes.
Steinar Gressløs
Steinar Gressløs (født 20. juli 1953) er en norsk tidligere friidrettsutøver som representerte Sarpsborg IL, IL i BUL og Sørum IL.
Han vant tre NM-gull og åtte NM-medaljer på 3000 meter hinder og stafett i perioden 1975–1984.
Canterbury (Kent)
Canterbury er en by i Kent, i det sørøstlige England. Byen er sete for erkebiskopen av Canterbury, som er primas for Den engelske kirke. Byen ligger i, og er administrasjonssenter for, distriktet City of Canterbury.
Byen har et befolkningstall på 55 240 (2011), fordelt på et areal på 23,54 km².
Hugo Arana
Karriere
De første årene som skuespiller var nan del av en teatergruppe kalt «errare humanum est». Han spilte også i filmer som El Santo de la Espada (1970) og La tregua (1974).
Canterbury (Kent)
Etymologi
Bosetningen i romersk Britannia het Durovernum Cantiacorum («Kentiske Durovernum») og var lokalisert på stedet til en eldre britonsk by som har blitt lingvistisk konstruert til å være *Durou̯ernon («Festningen til Alder Grove») skjønt det er også blitt antatt at det er avledet fra ulike britonsk navn for elven Stour. I tiden etter romerne var byen også kjent under gammelwalisisk Cair Ceint («Festningen i Kent»). Under den angelsaksiske invasjonen, ble stedet okkupert av jyder, og dets angelsaksiske navn ble Cantwareburh («Kentmennenes festning»), noe som uviklet seg til dagens navn.
Hugo Arana
Karriere
I 1980-årene ble han populær for sin deltagelse i en reklamespot for Crespi, en vin. Arana var fremdeles skuespillerstudent, men bøe gitt oppdraget av regissøren Juan José Jusid. Han spilte en mann som fant ut at han skulle bli far, og han og hans kone ender opp med å freiser med en flaske vin. Han slo så godt an at det ble laget oppfølgere med ham.
Canterbury (Kent)
Historie
Det har bodd mennesker i området siden forhistorisk tid. I romersk tid ble byen et administrativt sentrum under navnet Durovernum. Rester av romerske bymurer og byporter er bevart.
Hooverdammen
Hooverdammen er en demning i USA som ligger på grensen mellom delstatene Arizona og Nevada sørvest i landet. Demningen er også kjent som Boulderdammen. Konstruksjonen er en 220 m høy buedam i betong. Demningen, som ligger 48 km sørøst for Las Vegas, har sitt navn etter Herbert Hoover som spilte en viktig rolle i byggingen av Hooverdammen – først som nærings- og handelsminister og senere som USAs president. Byggingen begynte i 1931 og den sto ferdig i 1936, to år tidligere enn planlagt.
Hugo Arana
Karriere
Han ble ogsp populær for sitt spill i fjernynssituasjonskomedien Matrimonios y algo más av Hugo Moser, der han spilte to skikkelser som ble veldig populære blant seerne: «El Groncho» (i komediesketsjen «El Groncho y La Dama», og «Huguito Araña» (en stereotypisk feminin homofil mann). Den sistnevnte rollen ble til de grader lagt merke til at krefter i det militære begynte å reagere på slik seksualisert skuespilleri. Alt dette ifølfe Hugo Arana selv, førte til at produksjonsteamet fryktet for konsekvenser, og fant det best å la rollefiguren Huguito etterhvert gifte seg, med en kninne spilt av skuespillerinnen Mónica Gonzaga. Men Huguitos fremtoning ble ikke tilsvarende forvandlet.
VM i fotball 2014
Kringkasting
De norske rettighetene til fotball-VM deles mellom NRK og TV 2. I Sverige deles rettighetene mellom SVT og TV4, mens DR og TV2 har rettighetene i Danmark.
Hooverdammen
Reservoaret som ble skapt av oppdemningen heter Lake Mead, og er oppkalt etter Elwood Mead som hadde oppsynet med konstruksjonen av demningen.
Vladimir Krjoekov
Vladimir Nikolayevisj Krjoekov russisk: Владимир Николаевич Крюков (født 2. oktober 1925 i Moskva) var en sovjetisk roer som deltok i de olympiske leker 1952 i Helsingfors og 1956 i Melbourne.
Canterbury (Kent)
Historie
Byen er i dag et viktig turistmål, og i 2001 besøkte 1,2 millioner mennesker katedralen. I sentrum er mye av middelalderbebyggelsen godt bevart, og det er strenge reguleringer av byggeaktivitet for å bevare gamle bygninger.
Hooverdammen
Bakgrunn
Før demningen ble bygget var det regelmessig flom og oversvømmelse i Coloradoelv-bassenget når det var stor snøsmelting i fjellkjeden Rocky Mountains. Disse flommene var en fare for jordbrukssamfunnene i de nedre deler av elveløpet. En demning ville i tillegg til flomkontroll også gjøre det mulig å utvide irrigasjonen til jordbruket i denne ellers tørre regionen. Den ville også medføre en pålitelig og regelmessig tilgang på vann til Los Angeles og andre deler av Californias søndre del.
Vladimir Krjoekov
Krjoekov vant en olympisk sølvmedalje i roing under sommer-OL 1952 i Helsingfors. Han var med på den sovjetiske båten som kom på andreplass i rokonkurransen for åttere bak USA. Mannskapet på den sovjetiske åtteren var Jevgeni Brago, Vladimir Rodimoesjkin, Aleksej Komarov, Igor Borisov, Slava Amiragov, Leonid Gissen, Jevgeni Samsonov, Vladimir Krjoekov og Igor Poljakov som var styrmann.
Hugo Arana
Karriere
I serien «Situación Límite», en serie som løp fra 1984 og fremover i Argentina, spilte han en del segmenter sammen med Claudio García Satur, Fernanda Mistral og Betiana Blum.
Han medvirket i Telefés fjernsynsserie «Los exitosos Pells», der han spilte direktøren i den fiktive kanalen «Mega News», Franco Andrada. Serien ble første gang vist i 2008-2009.
Etter et alvorlig fall i sitt hjem ble Arana innlagt på sykehus, og testet der positiv for covid-19. Arana døde av sykdommen den 11. oktober 2020, i en alder av 77 år.
Canterbury (Kent)
Katedralen
Erkebiskop Augustin av Canterbury fikk igangsatt byggingen av katedralen i 602. Den ble dedisert til Jesus Kristus. Katedralen brant i 1067. Restene av kirken ble fjernet.
Erkebiskop Lanfranc fikk igangsatt byggingen av en ny katedral i 1070. Kirken ble bygd i en delepoke innen romansk arkitektur for kalles normannisk eller anglo-normannisk. Som modell brukte de Sankt Etienne-kirken i Caen, som ble påbegynt i 1066 eller 1067. Erkebiskop Anselm fikk utvidet koret hovedsakelig østover. Etter hans død i 1109 var det i hovedsak priorene i klosteret som fulgte opp byggingen. Koret ble innviet i 1130.
Hooverdammen
Bakgrunn
En av de største utfordringene for prosjektet var å avgjøre den mest rettferdige fordelingen av vann fra Coloradoelven. Flere av delstatene langs elven fryktet at den rike og vannhungrige staten California skulle bli den første staten til å dra nytte av vannet, og dermed hevde retten til størsteparten. Det var åpenbart at prosjektet ikke kunne fortsette uten at det fantes en avtale om vanndistribusjonen.
Canterbury (Kent)
Katedralen
Katedralen er ble i middelalderen gravsted for Henrik IV og Edward, den svarte prinsen. I 1170 ble erkebiskop Thomas Becket myrdet i katedralen. Hans grav ble raskt et viktig pilegrimsmål, og hendelsen ga inspirasjon til Geoffrey Chaucers Canterbury Tales (1387).
St. Augustine’s Abbey
I 598 kom Augustin av Canterbury til England som misjonær. Kong Æthelbert av Kent var gift med en kristen kvinne, og tillot at Augustin opprettet et kloster rett utenfor Canterburys murer. Det stod allerede tre saksiske kirker der, viet til Pancras, Peter og Paulus, og til jomfru Maria. Deler av St. Pancras kirke er bevart, men de to andre ble slått sammen til én bygning.